Referat fra styremøte i Forskerforbundet ved OsloMet 28. april 2026

Til stede: Britt-Evy Westergård (møteleder), Erik Dahlgren. Anna Schytte Sigaard, Kyrre Andersen, Dag Jenssen og Arve Angen (referent)

Forfall: Bjørn Ervik, Eldbjørg Marie Schön, Marlen Ferrer, Milada Hagen og Gunn Elisabeth Bjelke

Hvor: Teams

	Nr:
	Sak:
	Ansvarlig

	36/26
	Godkjenning av referat fra forrige styremøte
Referatet fra forrige styremøte ble godkjent.
	Britt-Evy

	37/26
	Godkjenning av dagens saksliste
Sakslisten ble godkjent.
	Britt-Evy

	38/26
	IDF-saker
43/26 - Forskrift om opptak, studier og eksamen
OsloMet skal vedta ny forskrift om opptak, studier og eksamen. 
I §9-2 om minstekrav for opptak: Det ser ut til at det skal bli vanskeligere med opptak for de som har god realkompetanse. Vi er et profesjonsuniversitet, så det er en viktig diskusjon om det er riktig for oss. Erik tar det opp i idf.
49/26 Eiendomssøk Lillestrøm
Det er avholdt flere workshops om innhenting av informasjon om arbeidsplasser og spesialrom på Kjeller, og det er flere som har reagert på at det har vært en dårlig forberedt prosess så langt.
	Erik

	39/26
	Orienteringer fra egen enhet til styret
Styremedlemmene orienterte kort om situasjonen ute på enhetene.
Det planlagte SVA-seminaret 7. mai må utsettes til høsten. Det er bare to påmeldte. Arve gir beskjed til de påmeldte om at seminaret blir avlyst. 
Kyrre: Dette med å få timer til å være ansattrepresentant i intervjuer er veldig vanskelig, og det er en sak som bør løftes til sentralt idf. Erik: Det jobbes med en særavtale for godtgjøring til slike verv. Erik kommer tilbake til styret med saken.
	Arve

	40/26
	Lokallagsrefusjon og ekstra representantskapsmøte
Vi har fått en henvendelse fra Forskerforbundet ved UIB. I desember 2024 vedtok Hovedstyret i Forskerforbundet sentralt et kutt i lokallagsrefusjon til lokallagene. FF-UIB mener Hovedstyret ikke hadde myndighet til dette, og de ønsker å kalle inn til ekstraordinært representantskapsmøte. FF-UIB vil at de andre store lokallagene støtter dette. 
Det var greit for styret at vi støtter UiB.
	Erik

	41/26
	Evaluering av årsmøtet
Det var 14 deltakere på årsmøtet vi hadde på Zoom. I fjor, da det var fysisk årsmøte, møtte det 13 stykker. 
Det er det formelle som er viktig på årsmøtene, så det at det er få som møter, er kanskje ikke så avgjørende.
Det ble diskutert om klubbene bør ha mer likelydende årsmeldinger, og at vi bør utarbeide en mal for årsmeldingene. En slik mal vil kunne gjøre det enklere og mer oversiktlig. Arve ser på det.
	Britt-Evy

	42/26
	Eventuelt
Erik tok opp sak om “Politiske lokallagsbesøk”. Hilde Gunn Slottemo, nestleder i Forskerforbundet sentralt, var nylig på besøk hos oss på OsloMet. Det var to temaer for møtet: Kontorløsninger for kunnskapsarbeidere (arealnorm osv), og Utdanning for nye grupper (Campus Holmlia som eksempel).
Forskerforbundet sentralt håper å få til et samarbeid med oss om denne typen politiske lokallagsbesøk.
Det var diskusjon dette er noe vi som lokallag skal engasjere oss i. Arealnorm og egne kontorer/åpne landskap er i hvert fall noe som er aktuelt for oss.
KI kan være et annet tema vi kan engasjere oss politisk i.
	



